Nr.

**Decizia etapei de încadrare**

**Nr. din**

**DRAFT**

Ca urmare a solicitării de emitere a acordului de mediu adresată de **PRIMARIA DROBETA TURNU SEVERIN prin SC BRANTNER SERVICII ECOLOGICE SRL** din jud. Mehedinti, inregistrata la Agentia pentru Protectia Mediului Mehedinti cu nr.11533 din 12.08.2019**,** în baza:

* Legii nr. 292/2018 privind evaluarea impactului anumitor proiecte publice și private asupra mediului,
* Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru protecția Mediului Mehedinți **decide**, ca urmare a consultărilor desfășurate în cadrul ședinței Comisiei de analiză tehnică din data de 19.09.2019, că proiectul “ **Construire puturi captare gaz in depozitul ecologic judetean pentru deseuri menajere Modul 1A *”*,** propus a fi amplasat în județul Mehedinți, intravilanul com. Izvoru Barzii

***Nu se supune evaluarii impactului asupra mediului***

**Justificarea prezentei decizii:**

1. **Motivele pe baza cărora s-a stabilit necesitatea efectuarii evaluării impactului asupra mediului sunt următoarele:**

• proiectul propus intră sub incidenţa Legii nr.292/2018 privind evaluarea impactului anumitor proiecte publice şi private asupra mediului, fiind încadrat în anexa nr.2 la pct 13 lit.a « Orice modificări sau extinderi, altele decât cele prevăzute la pct.22 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului, insa prin analizarea documentatiei in cf. cu criteriile de selectie pentru stabilirea necesitatii efectuarii evaluarii impactului asupra mediului din Anexa nr.3, nu este necesara evaluarea impactului asupra mediului

**2.** **Caracteristicile proiectului**

**2.1** Dimensiunea și concepția întregului proiect

Pentru depozitul de deseuri menajere Se propune realizarea unui sistem de degazare cu biofiltre, pentru modului 1A, aflat in etapa de pregatire a inchiderii

Acest sistem va curpinde:

* Realizarea a 6 puturi de gaz in corpul depozitului, conform descrierii de mai jos;
* Instalarea a unui numar de 6 biofiltre.

**Puturile de gaz**vor fi in numar de 6. Acest numar de puturi a fost stabilit avand in vedere ca raza de actiune a unui put de degazare este de minim 50m.

Acestease vor realiza prin foraj in mediu uscat pe un diametru de 800mm. Adancimea fiecarui put va fi de pana la 17m, cu minim 2m deasupra geomenbranei. Dupa executia forajului, in interior se va introduce o coloana de filtrare a gazului realizata dntr-o conducta perforata din PE100 SDR17 Diametru Exterior 250mm. Perforatiile vor fi de tip circular, cu diametrul de 12mm, 5 gauri / circumferinta; distanta pe verticala intre randurile de gauri: 100mm. Conducta va fi centrata in foraj, iar de jur imprejurul acesteia se va introduce sort 16-32. La capatul superior al forajului se va construi un dop de argila de inaltime minim 200mm, pentru a asigura etanseitatea putului.

**Biofiltrele**vor fi instalate peste conducta perforata (conform desenului atasat). Acestea vor avea lungime de 2000mm si diametrul 1000mm, si vor fi realizate din PEHD. Biofiltrele sunt dotate cu porturi de masura pentru determinarea parametrilor gazului de depozit in zona inferioara (gazul ce intra in biofiltru) si respectiv in zona superioara (gazul tratat). Interiorul biofiltrului este umplut cu material de biofiltrare. Trecerea gazului prin acest mediu conduce la diminuarea parametrilor gazului de depozit.

**Biofltrul va fi tip Optimum 1000**

Mixul Bio din interiorul biofiltrului reprezinta mediul vital pentru  bacterii responsabile cu tratarea gazului de depozit. Doar prin utilizarea celor mai bune materiale de biofiltrare este posibil sa obtinem un grad ridicat de tratare a gazului de depozit.

Mixul Bio este alcatuit dintr-un amestec de aschii de lemn de padure, surcele maruntite si rasini din lemn pentru a maximiza procesul biologic. Amestecul din interior este impregnat cu micro-organisme (bacterii) si in termini simplii, bacteriile utilizeaza metanul generat de depozil si in prezenta oxigenului il transforma in energie, dioxid de carbon si apa.

**2.2** Cumularea cu alte proiecte existente și/sau aprobate

În zona proiectului nu exista alte proiecte in derulare

**2.3** Utilizarea resurselor naturale, în special a solului, a terenurilor, a apei și a biodiversității

Pentru realizarera proiectului se foloseste teren in suprafata de Terenul situat in extravilanul comunei Izvoru Barzii, nr cadastral 275, cu suprafata de 199282 mp se afla in proprietatea **Consiliului Local Drobeta Turnu Severin,** conform extrasului de carte funciara si este concesionat firmei SC Brantner Servicii Ecologice SA conform contractului de concesiune nr 12734/2006.

**2.4** Cantitatea și tipurile de deșeuri generate/gestionate

Din activitățile desfășurate în mod curent în cadrul obiectivului vor rezulta deșeuri de tip menajer. Acestea vor fi depozitate în modulul 1B aflat in operare

**2.5** Poluarea și alte efecte negative

Pentru realizarea proiectului se va face apel la utilaje sau echipamente de putere medie sau mare, dotate cu motoare de ardere internă ce vor conduce temporar la emisii de noxe atmosferice.

***Aer:*** *Pe perioada execuţiei lucrărilor de construcţie*, sursele de poluare a aerului atmosferic sunt reprezentate de utilajele/echipamentele cu care se execută lucrările prevăzute prin proiect, rezultând emisii specifice arderilor motoarelor cu combustie internă..

***Apă****:* nu este cazul.

***Sol****:* lucrarile de montare a puturilor de gaz se executa in masa corpului de deseuri, nefiind afectat solul

***Zgomot****: Pe perioada execuţiei lucrărilor de construcţie*, sursele de zgomot și vibrații sunt reprezentate de utilajele/echipamentele cu care se execută lucrările prevăzute prin proiect.

**2.6** Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

Nu se vor utiliza substanţe periculoase, tehnologia nu prezintă risc de accidente majore. **Datorită dimensiunilor reduse ale proiectului nu se vor degaja cantități notabile de gaze cu efect de seră.**

**2.7** Riscurile pentru sănătatea umană

Prin punctul de vedere transmis de Directia de Sanatate Publica Mehedinti si in urma derularii sedintei CAT din 19.09.2019 rezulta ca nu este necesara intocmirea Studiului de Impact asupra Sanatatii, cf. Ordin nr. 119/2014 pentru aprobarea Normelor de igiena si sanatate publica privind mediul de viata al populatiei, completat si modificat de Ord.nr. 994/2018

**3. Amplasarea proiectelor**

**3.1** Utilizarea actuală și aprobată a terenului

Situatia existenta: Terenul are o suprafata de 199282 mp, cu o forma neregulata; teren partial construit.

***Depozit propriu-zis*** - este format din 3 module iar fiecare modul are 2 zone de depozitare, astfel:

- modulul 1 zona (1A) pe suprafata in baza de 16.800 mp;

- modulul 1 zona (1B) cu depozitarea deseurilor pe suprafata de 21.100 mp;

- modulul 2 si 3, restul suprafetei- ce vor fi realizate pe viitor

Pe Modulul 1 zona 1A s-au depozitat deseuri menajere iar in momentul de fata se depoziteaza deseuri menajere in Modulul 1B.

**3.2** Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia

Nu se folosesc resurse naturale din zona

**3.3** Capacitatea de absorbție a mediului natural

**i**. *Zone umede, zone riverane, guri ale râurilor*: - nu este cazul

**ii.** *Zone costiere și mediul marin*: nu este cazul;

**iii**.*Zonele montane și forestiere*: nu este cazul;

**iv**.*Arii naturale protejate de interes național, comunitar, internațional*:

Amplasamentul proiectului se găsește în afara limitelor ariei naturale protejate Geoparcul Platoul Mehedinti

**v**. *Zone clasificate sau protejate conform legislației în vigoare*:nu este cazul

**vi**. *Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri*: nu este cazul;

**vii.** *Zonele cu o densitate mare a populației*:amplasamentul proiectului propus este localizat pe malul drept al raului Topolnita, in apropiere de localitatile Halanga si Dudasul Cerneti

**viii**. *Peisajele și situri importante din punct de vedere istoric, cultural sau arheologic*: nu este

cazul.

**4. Tipurile și caracteristicile impactului potențial**

**4.1** Importanța și extinderea spațială a impactului

Proiectul are dimensiuni medii si va produce modificări ale cadrului natural al amplasamentului.

* 1. Natura impactului

La faza de execuție sursele de poluare vor avea un impact redus asupra aerului datorită emisiilor de particule în suspensie, rezultate din forarea in corpul deseurilor, emisii de poluanți specifici gazelor de eșapament rezultate de la utilajele cu care se vor executa operațiunile

De asemenea, la faza de functionare a proiectul, impactul asupra factorului de mediu aer poate fi unul semnificativ dacă se inregistreaza emisii de gaze rezultate din fermentarea deseurilor (CH4, CO2, O2, H2S, H2 N2, alte gaze, insa prin montarea Biofiltrelor în partea superioară a putului, se va reduce impactul gazului de depozit asupra mediului (de ex. mirosuri etc.) şi se va elimina riscul de explozie în interiorul amplasamentului. Gazul de fermentare trece prin biofiltre si microorganismele care folosesc gazul metan pentru alimentare, il descompun in dioxid de carbon si apa.

Impactul asupra populatiei este unul nesemnificativ, amplasamentul proiectului propus fiind in comuna Izvoru Barzii, sat Halanga, jud. Mehedinti, pe depozitul existent, modulul 1 zona (1A), aflat la distanţă de peste 0,5 km de zona locuită

**4.3** Natura transfrontalieră a impactului: nu este cazul; amplasamentul proiectului propus nu se incadreaza in prevederile Legii nr 22/2001

**4.4** Intensitatea și complexitatea impactului

* pe amplasamentul proiectului propus şi în vecinătatea sa nu sunt obiective de interes public;
* aşezările umane cele mai apropiate sunt Malovat, Dudasul Cernetiului si Cerneti;
* pe amplasamentul proiectului propus şi în vecinătatea sa nu sunt monumente istorice şi de arhitectură;
* nu sunt zone cu regim sever de restricţie în perimetrul depozitului şi în zona limitrofă;
* nu sunt zone de interes tradiţional în perimetrul proiectului propus şi în zona limitrofă.

**4.5** Probabilitatea impactului: nesemnificativă

**4.6** Debutul, durata, frecvența și reversibilitatea preconizate ale impactului

În perioada de execuţie a proiectului, impactul lucrărilor asupra factorilor de mediu va fi temporar.

**4.7** Cumularea impactului cu impactul altor proiecte existente și/sau aprobate: in zona nu se afla in derulare alte proiecte, nefiind necesara cuantificarea impactului cumulat al proiectelor din zona studiata.

**4.8** Posibilitatea de reducere efectivă a impactului: va rezulta in urma elaborarii studiilor cerute

1. **Observații din partea publicului**: pe perioada parcurgerii etapei de incadrare nu au fost observații din partea publicului
2. **Motivele pe baza cărora s-a stabilit necesitatea neefectuarii evaluării adecvate**

* Conform punctului de vedere nr.1245/19.08.2019, emis de Biroul Calitatea Factorilor

de Mediu – Biodiversitate din cadrul Agenției pentru Protecția Mediului Mehedinți, proiectul NU intră sub incidența art. 28 din *Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare*,**;**

**III.** **Motivele pe baza cărora s-a stabilit neefectuarea evaluării impactului asupra corpurilor de apă**

* Prin punctul de vedere transmis de AN Apele Romane – SGA MH in data de 06.09.2019 se mentioneaza ca pentru aceasta investitie nu este necesar act de reglementare pe linie de gospodarire a apelor

**IV.Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul depozitului ecologic de deseuri din com. Izvoru Barzii, respectându-se următoarele prevederi:

* *Se vor respecta datele şi specificaţiile din documentaţia tehnică precum şi legislaţia de mediu în vigoare;*
* *Se vor respecta măsurile prevăzute prin proiect în vederea diminuării impactului asupra factorilor de mediu;*
* *Beneficiarul răspunde de realizarea corectă a lucrărilor propuse, prezentate în Memoriul de prezentare;*
* În perioada de implementare a proiectului se vor adopta măsuri astfel ca implementarea proiectului să nu influențeze negativ calitatea aerului în zonă.
* Emisiile difuze de gaz (metanul şi alţi compuşi organici volatili) se vor determina folosind echipamente de măsură dotate cu un detector FID.
* Frecvenţa de monitorizare, conform OM 757/2004 (actualizat) pentru aprobarea Normativului tehnic privind depozitarea deseurilor:

|  |  |  |
| --- | --- | --- |
| * Nr. crt. | * Parametru | * Faza post-inchidere |
| * 1. | * Emisii difuze de gaz (detector FID) | * la 6 luni\* |
| * 2. | * Posibile emisii de gaz: CH4, CO2, O2, H2S, H2N2, alte gaze | * la 6 luni\* |

* In caz de reclamatii se vor face determinari pentru concentratia de H2S,  NH3 si emisii difuze de gaz (gaz metan si compusi organici volatili) in aerul ambiental in zona cu receptori sensibili (zona cea mai expusa), inclusiv o masurare de fond
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului.;

Se interzice abandonarea deșeurilor și/sau depozitarea în locuri neautorizate;

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

***La finalizarea proiectului autoritatea competenta pentru protectia mediului verifica respectarea prevederilor deciziei etapei de incadrare, iar Procesul verbal intocmit se anexeaza si face parte integranta din procesul verbal de receptie la terminarea lucarilor***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef serviciu A.A.A., Șef birou C.F.M.,**

Marilena FAIER Liviu CĂPRESCU

Magda DUMBRAVEANU